Krasjer i jorden rundt midnatt
Det forteller forskningsdirektør i Norsk Romsenter, Terje Wahl, til VG. - Det mest sannsynlige treffstedet er et sted i Altanteren mellom Brasil og Labradorhalvøya i Canada. Men dette kan forflytte seg. Men at den treffer Norge eller Europa er utelukket, sier Wahl til VG. Ifølge de siste beregningene like før klokken 22 i kveld mener ESA at den skal treffe jorden mellom klokken 21.30 og 00.30. - Det kan tyde på at satelitten treffer jorden tidligere enn først antatt, sier Wahl til VG. Han opplyser om at satelitten i hele denne perioden befinner seg over ubebodd land eller vann bortsett fra et lite vindu rundt midnatt. - Da befinner den seg faktisk i nærheten av brasilianske storbyer som Sao Paolo og Rio de Janeiro. Det er veldig lite sannsynlig at noe faller ned her. Skulle mer nøyaktige beregninger fra ESA tyde på noe slik vil de ta kontakt med landets myndigheter. De vil være veldig forsiktig med å gå ut med slik informasjon, sier Wahl til VG.Ifølge European Space Agency (ESA) svever doningen, som veier 1,100 kilo, nå rundt 130 kilometer over jordens overflate. Når den når 80 kilometers høyde, vil den gå i stykker - og store deler av den vil brenne opp i atmosfæren. Men en betydelig mengde deler, rundt 200 kilo, vil altså fortsette nedover og treffe et eller annet sted i verden, trolig i løpet av søndag kveld. Følg dramaet på twitter her. Her oppdaterer ESA den satellittens siste ferd mot jorden.Faren for tap av menneskeliv er imidlertid ørsmå: Ifølge eksperter er det 250.000 ganger mer sannsynlig at du vinner i lotto, enn at du får satellittdeler i hodet i morgen. Siden drivstoffet i den europeiske GOCE-satellitten tok slutt 21. oktober i år, har den rast nærmere og nærmere jordkloden og i natt kan det være endelig slutt. - Slik det ser ut nå kan den, om den begynner å spinne rundt, treffe nord i Canada. Det er heldigvis ikke tett befolkede områder, sier Wahl til VG. Samtidig har treffpunktet endret seg flere ganger det siste døgnet og kan ifølge Wahl fortsette å gjøre det i den siste fasen.
Deler av denne ett tonn tunge satellitten vil etter de siste beregningene treffe jorden like over midnatt. Det antas at den faller ned i Atlanterhavet.